|  |  |  |
| --- | --- | --- |
|  | Valsts sabiedrība ar ierobežotu atbildību TRAUMATOLOĢIJAS UN ORTOPĒDIJAS SLIMNĪCA Duntes ielā 22, Rīgā, LV - 1005, reģistrācijas Nr.40003410729  Tālrunis 67 399 300, e-pasts: [tos@tos.lv](mailto:surgery@parks.lv), www.tos.lv |  |

**VADĪBAS ZIŅOJUMS PAR VSIA „TRAUMATOLOĢIJAS UN ORTOPĒDIJAS SLIMNĪCA” REZULTATĪVAJIEM RĀDĪTĀJIEM 2024.GADA JANVĀRĪ- DECEMBRĪ**

Sastādot 2024.gada plānu tika ņemti vērā plānotie 2023.gada ieņēmumi un faktiskie izdevumi, paredzot iespējamu cenu pieaugumu precēm un pakalpojumiem, kā arī novirzīto finansējumu medicīnas personāla algu palielināšanai.

*Salīdzinot plānu ar faktisko izpildi 2024. gadā plānotie zaudējumi palielinājušies par 51794.7 %, t.i. 553998 eiro. Kopējie ieņēmumi no saimnieciskās darbības 2024. gadā palielinājušies par 3.4%, t.i. 993820 eiro. Salīdzinot faktiskos rādītājus ar plānu 2024. gadā palielinājušies saņemtie valsts budžeta līdzekļi par 3.5%, t.i. 914766 eiro:*

* Ieņēmumi par sniegtajiem valsts apmaksātajiem veselības aprūpes pakalpojumiem palielinājušies par 3.2%, t.i. 786088 eiro ( ieņēmumi stacionārai palīdzībai palielinājušies par 3.1%, t.i. 711564 eiro, ieņēmumi ambulatorai palīdzībai palielinājušies par 5.3%, t.i. 79177 eiro, ieņēmumi par atbrīvotajām pacientu kategorijām (ambulatorai p.) palielinājušies par 6.3%, t.i. 2655 eiro, savukārt faktiskie ieņēmumi par atbrīvotajām kategorijām (stacionāram) samazinājušies par 4.7%, t.i. 7308 eiro);
* 2024.gadā palielinājušies ieņēmumi par izglītojošo un zinātnisko darbību par 10.2%, t.i. 128429 eiro;
* Citi ieņēmumi palielinājušies par 0.2%, t.i. 249 eiro;
* Uzņēmuma nopelnītie līdzekļi palielinājušies par 0.1%, t.i. 2598 eiro (2024.gadā palielinājušies ieņēmumi no nomas maksas, ieņēmumi no saņemtajām pacientu iemaksām (ambulatorajai p.), un citi ieņēmumi (bezatlīdzības saņemtajām precēm), savukārt 2024. gadā samazinājušies ieņēmumi par maksas veselības aprūpes pakalpojumiem, pārējie saimnieciskās darbības ieņēmumi, saņemtās pacientu iemaksas (stacionāram) un pacientu līdzmaksājumi par operācijām. Salīdzinot ar plānu ieņēmumi no maksas veselības aprūpes pakalpojumiem samazinājušies par 22737 eiro, maksimāli cenšoties sniegt pakalpojumus par valsts noteiktajām kvotām).

*Kopējie izdevumi saimnieciskās darbības nodrošināšanai 2024.gadā palielinājušies par 5.6%, t.i. 1574387 eiro. Salīdzinot 2024. gada plānu ar faktisko izpildi izdevumi palielinājušies atlīdzībai, preču un pakalpojumu iegādei, krājumiem, materiāliem, energoresursiem, precēm, biroja precēm un inventāram.*

* Kopējie izdevumi atlīdzībai palielinājušies par 4.7 %, t.i. 817271 eiro:

Salīdzinot ar plānu palielinājušies faktiskie izdevumi atalgojumam par 694114 eiro – izdevumi mēneša amatalgas nodrošināšanai palielinājušies par 4.3%, t.i. 442465 eiro, savukārt izdevumi piemaksām, prēmijām un naudas balvām palielinājušies par 7.4 %, t.i. 252925 eiro:

* piemaksas par nakts darbu palielinājušās par 21612 eiro;
* piemaksas par virsstundu darbu un darbu svētku dienas samazinājušās par 41994 eiro;
* piemaksas par darbu īpašos apstākļos, speciālas piemaksas palielinājušās par 161954 eiro;
* piemaksas par personisko darba ieguldījumu un darba kvalitāti palielinājušās par 1527 eur;
* piemaksas par papildus darbu palielinājušās par 3544 eiro;
* piemaksas par prēmijām un naudas balvām palielinājušās par 92023 eiro;
* citas normatīvajos aktos noteiktās piemaksas palielinājušās par 14259 eiro.

2024.gadā aktīvi iesaistoties slimnīcas vadībai ir uzsākts sakārtot jautājumu par virsstundām. Iesaistoties slimnīcas vadībai tiek apkopota informācija par nostrādātajām stundām analizējot iemeslus un meklējot risinājumu, kā nodrošināt nodaļas ar personālu ņemot vērā sniegto pakalpojumu apjomu, katras nodaļas profilu un pacientu daudzumu.

2024.gada maijā vidējam un jaunākajam medicīnas personālam izmaksātas prēmijas Starptautiskajā māsu dienā, lai motivētu un izteiktu pateicību personālam par ieguldīto darbu.

Pārējām piemaksām palielinājušies izdevumi saistībā ar sniegto pakalpojumu apjoma pieaugumu.

* Atalgojums fiziskajām personām uz tiesiskās attiecības regulējošu dokumentu pamata samazinājies par 1.5%, t.i. 1276 eiro, jo uz uzņēmuma līguma pamata tika piesaistīti darbinieki, kuri aizvietoja uz noteiktu laiku prombūtne esošus darbiniekus (apkopēji, sterilizācijas darbinieki, palīgstrādnieki, lifta operatori).

Attiecīgi palielinoties izdevumiem atalgojumam proporcionāli palielinājušas darba devēja sociālās apdrošināšanas iemaksas par 3.5%, t.i. 123158 eiro (sociālā nodokļa iemaksas palielinājušas par 4.4%, t.i. 144888 eiro, savukārt darba devēja izmaksātie pabalsti samazinājušies par 10.2%, t.i. 21730 eiro).

*Kopējie izdevumi par precēm un pakalpojumiem salīdzinot ar plānu ir palielinājušies par 7%, t.i. 757116 eiro:*

* 2024.gadā samazinājušies izdevumi mācību, darba un dienesta komandējumiem, darba braucieniem par 15878 eiro;
* Faktiskie izdevumi par saņemtajiem pakalpojumiem samazinājušies par 3.%, t.i. 61966 eiro:
* Izdevumi par sakaru pakalpojumiem samazinājušies par 119 eiro;
* Izdevumi par komunālajiem pakalpojumiem samazinājušies par 137734 eiro;

Būtiskākās pozīcijas komunālajiem pakalpojumiem, kuriem samazinājušies izdevumi salīdzinot ar plānu ir izdevumi par siltumenerģiju. Plāns sastādīts ņemot vēra 2023.gada izdevumus. Salīdzinot ar plānu izdevumi par siltumenerģiju samazinājušies par 147152 eiro. Faktiskie izdevumi par siltumenerģiju 2024. gadā bija 258817 eiro, salīdzinot ar 2023.gada decembri ir samazinājusies cena par 1 Mwh (2023. gada decembrī cena par 1 Mwh 87.57 eiro, savukārt 2024.gada decembrī cena par 1 Mwh 74.17 eiro).

Savukārt salīdzinot faktisko izpildi ar plānu, budžeta tāmē redzams, ka palielinājušies izdevumi par elektroenerģijas (salīdzinot plānu ar faktisko izpildi 2024.gadā palielinājies faktiskais elektroenerģijas patēriņš par 6%, t.i. 103738 kWh), atkritumu izvešanas pakalpojumiem (pieaugusi cena par 1m3 izvešanu – 2023.gada decembrī 1m3 cena bija 22.40 eiro, savukārt 2024.gada decembrī cena par 1m3 bija 25.95 eiro bez PVN) un izdevumi par ūdeni un kanalizāciju (2024.gadā palielinājusies cena par ūdens un kanalizācijas pakalpojumu nodrošināšanu – 2023.gada decembrī cena par 1m3 ūdeni 1,16 eiro un 1m3 kanalizāciju 0,94 eiro, savukārt 2024.gada decembrī cena par 1m3 ūdeni 1,27 eiro un 1m3 kanalizāciju 1,03 eiro bez PVN).

* 2024.gadā salīdzinot ar plānu par 59296 eiro palielinājušies iestādes administratīvie izdevumi un ar iestādes darbības nodrošināšanu saistīties izdevumi:
* Izdevumi par transporta pakalpojumiem palielinājušies par 3755 eiro (lielāko izdevumu daļu sastāda specializētā medicīniskā transporta izmantošana pacientu pārvešanai pētījuma ietvaros – 12689.72 eiro);
* Izdevumi par mācību pakalpojumiem palielinājušies par 1341 eiro ( 2024. gadā medicīnas personāls apmeklējis kursus par neatliekamo palīdzību, transfuzioloģijas pamatiem, pacientu aprūpi ar izgulējumiem, u.c. – kopējie izdevumi ārstniecības personālā apmācībai 9793.36 eiro, savukārt pārējai personāls apmeklējis kursus par pacientu drošību, integrēto projektu vadību un lietišķo saskarsmi un etiķeti darbā ar pacientiem – kopējie izdevumi pārējā personāla apmācībai sastāda 731.93 eiro);
* Izdevumi par pārējiem neklasificētajiem pakalpojumiem palielinājušies par 74418 eiro ( 2024. gadā pieaugušas izmaksas veļas mazgāšanas pakalpojumiem par 3043 eiro, apsardzes pakalpojumiem par 8782 eiro, pārējiem medicīnas pakalpojumiem (laboratorijas pakalpojumiem, Valsts asins donora centra pakalpojumiem, magnētiskās rezonanses pakalpojumiem, u.c. medicīnas pakalpojumiem) par 5187 eiro, gada pārskata un revīzijas izdevumiem par 744 eur, prezentācijas izdevumiem par 12683 eur, pārējiem saimnieciskās darbības izdevumiem par 8625 eur.
* Izdevumi par remontdarbu un iestāžu uzturēšanas pakalpojumiem (izņemot kapitālo remontu) ir palielinājušies par 3222 eiro;

Joprojām cenšoties taupīt uz pakalpojumu saņemšanas izmaksām Slimnīcā esošās saimniecības daļas darbinieki veic remontdarbus, iespēju robežās, pašu spēkiem. Tāda veidā Slimnīca ekonomē iegādājoties tikai nepieciešamos materiālus, taču ir situācijas, kad remontdarbus nav iespējams veikt pašu spēkiem, tad nākas piesaistīt ārpakalpojumus (pārējo remontdarbu un iestāžu uzturēšanas pakalpojumu izdevumi samazinājušies par 93129 eiro). (Izdevumi palielinājušies (palielinājums 2518 eiro) kodā 2350 – iestāžu uzturēšanas materiāli un preces, kur tiek uzskaitīti iegādātie materiāli, lai veiktu remontdarbus (2024. gadā iepirkti materiāli, lai salabotu bojātas slēdzes, jaucējkrānus, rokturus u.c.)).

2024. gadā palielinājušies izdevumi transportlīdzekļu uzturēšanai un remontam par 1926 eiro (2024. gadā veikta 2 automašīnu apkope/remonts par kopējo summu 3312 eiro).

Salīdzinot faktiskos izdevumus ar plānotajiem 2024. gadā ir palielinājies pieprasījums/nepieciešamība labot vai apkopt esošas iekārtas, salīdzinot 2023. gadu ar 2024.gadu saimniecisko iekārtu apkopes/remonta izdevumi palielinājušies par 9644 eiro un medicīnisko iekārtu apkopes/remonta izdevumi samazinājušies par 19047 eiro).

* 2024.gadā palielinājušies izdevumi informāciju tehnoloģiju pakalpojumiem par 14415 eiro – maijā ieviesta elektroniskā darba laika uzskaite plānošana;
* Iekārtu, aparatūras un inventāra īre un noma 2024. gadā samazinājusies par 3505 eur.
* Maksājumi par parāda apkalpošanu un komisijas maksas par izmantotajiem atvasinātajiem finanšu instrumentiem salīdzinot ar plānu palielinājušies par 2459 eiro (salīdzinot 2024.gadu ar 2023.gadu palielinājies piedzīto lietu skaits par 723);
* 2024.gadā samazinājušies izdevumi par dažādām biroja precēm un inventāru par 32827 eiro.
* Degvielas izdevumi salīdzinot 2024. gadu un 2023. gadu palielinājušies par 183 eur.
* Zāļu, ķimikāliju, laboratorijas preču, medicīnisko ierīču, medicīnisko instrumentu, laboratorijas dzīvnieku un to uzturēšanas izdevumi ir palielinājušies par 732482 eiro (Asins iegādes izdevumi palielinājušies par 2544 eiro, medicīnas preču un instrumentu, laboratorijas dzīvnieku un to uzturēšanas izmaksas ir palielinājušās par 789136 eiro, savukārt izdevumi par zāļu, ķimikāliju, laboratorijas preču iegādi salīdzinot ar plānu ir samazinājušies par 59198 eiro);

Izdevumi mīkstā inventāra iegādei palielinājušies par 3139 eiro, izdevumu virtuves inventāra, trauku un galda piederumu iegādei samazinājušies par 212 eiro, izdevumi ēdināšanas pakalpojumu nodrošināšanai samazinājušies par 3165 eiro. 2024. gadā mīkstā inventārā atjaunošanai salīdzinot ar plānu iztērēts vairāk, inventārs tiek atjaunots tādā gadījumā ja iepriekšējais vairs nav lietojams. 2024.gada plāns sastādīts ņemot vērā 2023.gada izdevumus un iepirkumus, lai atjaunotu bojātos traukus. 2024. gadā nepieciešamība atjaunot bojātos vai nolietotos traukus, kas tiek izmantoti pacientu ēdināšanai klīniskajās nodaļās bija mazāka nekā sākotnēji plānots.

* 2024.gadā salīdzinot ar plānu palielinājušies izdevumi par nodokļu maksājumiem par 112842 eiro;

Faktiski izdevumi par nodokļu nomaksu palielinājušies - PVN par 114004 eiro, riska nodeva palielinājusies par 91 eiro, savukārt nekustamā īpašuma nodoklis samazinājies par 1253 eiro).

PVN maksājums palielinājies proporcionāli palielinoties izdevumiem par precēm un pakalpojumiem, savukārt nekustamā īpašuma nodoklis 2024. gadā samazinājies, jo ir veikts nodokļa pārrēķins.

* 2024.gadā palielinājušies pārējie ieņēmumi un samazinājušies pārējie izdevumi.

2024. gadā palielinājušies pārējie ieņēmumi, jo atmaksātas VSAOI iemaksas no Valsts ieņēmumu dienesta par 2023. gadu 19386.22 eiro apmērā. 2024. gadā samazinājusies norakstīto pamatlīdzekļu atlikusī vērtība par 25955 eiro. Savukārt palielinājušies izdevumi debitoru parādu norakstīšanai un uzkrājumu veidošanai par 30203 eiro. 2024. gadā samazinājušies uzkrājumi atvaļinājumu rezervēm par 39645 eiro, kā arī samazinājušies citi izdevumi par 17406 eiro.

Ņemot vērā nepietiekamo valsts piešķirtā finansējuma apjomu 2024.gadam, Slimnīca 2024.gadu ir noslēgusi ar zaudējumiem eiro 553 998 apmērā (2%). Neto apgrozījums 2024. gadā bija eiro 29 551 211, tātad var atzīmēt, ka zaudējumi nav vērtējami kā ļoti būtiski.

Lai gūtu priekšstatu par 2024.gada janvārī – decembrī sniegtajiem medicīnas pakalpojumu apjomiem un to statistikas datiem, kā arī veiktajām aktivitātēm Slimnīcas darbības nodrošināšanā, apkopojumu lūdzam skatīt zemāk pievienotajās tabulās un tekstā.

**Stacionāro pacientu skaits sadalījumā: maksas pacienti un valsts apmaksājamie pacienti**

|  |  |  |  |  |
| --- | --- | --- | --- | --- |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) |
| 2024. gada janvārī - decembrī | 7 261 | 207 | 7 468 | 2.77% |

|  |  |  |  |  |
| --- | --- | --- | --- | --- |
| **Ambulatoro pacientu skaits sadalījumā: maksas pacienti un valsts apmaksājamie pacienti** | | | | |
|  |  |  |  |  | |
| Periods | Valsts apmaksājamie | Maksas pacienti | Kopā | Maksas pacientu īpatsvars no kopā ārstētajiem (%) | |
| 2024. gada janvārī - decembrī | 87 282 | 20 935 | 108 217 | 19.35% | |  |  | 61.66 | 42.32 | 38.34 | 57.68 |

**Statistika par ārstēto un operēto pacientu sastāvu pēc gultu profiliem 2024. gada janvārī –decembrī**

|  |  |  |  |  |  |  |  |
| --- | --- | --- | --- | --- | --- | --- | --- |
| Ārstēto pacientu sastāvs | KOPĀ | Vidējais ārstēšanas ilgums | Miruši | Letalitāte % | Operēto pacientu skaits | Operēto pacientu skaits % | Operāciju skaits |
| Ārstētie pacienti | 7 468 | 5.97 | 22 | 0.29 | 6 773 | 90.69 | 18 762 |
| Traumu profils | 2 840 | 6.01 | 6 | 0.21 | 2 460 | 86.62 | 5 530 |
| Ortopēdijas profils | 4 098 | 4.05 | 0 | 0 | 3 834 | 93.56 | 11 433 |
| Strutainā ķirurģija | 499 | 14.28 | 1 | 3.81 | 457 | 91.58 | 1 737 |
| Pirmā līmeņa intensīvā terapija | 0 | 0.97 | 0 | 0 | 0 | 0 | 0 |
| Otrā līmeņa intensīvā terapija | 31 | 1.83 | 15 | 1.83 | 22 | 70.97 | 62 |

**Ieņēmumi no maksas pakalpojumiem 2024. gada janvārī- decembrī**

|  |  |
| --- | --- |
| Pakalpojumu veids | EUR |
| Ambulatorie pakalpojumi | 983 169 |
| Stacionārie pakalpojumi | 502 041 |
| **KOPĀ** | **1 485 210** |

**No valsts piešķirtā finansējuma sniegtie pakalpojumi stacionārā 2024. gada janvārī –**

**decembrī sadalījumā pa programmām\***

|  |  |  |
| --- | --- | --- |
| **Programma** | **Pacientu skaits** | **Maksa par pakalpojumiem** |
| Ceļa locītavas endoprotezēšana | 206 | 766 258 |
| Ceļa locītavas endoprotezēšana sarežģītos gadījumos | 200 | 1 081 012 |
| Elkoņa locītavas daļēja (rādija galviņas) endoprotezēšana | 7 | 20 896 |
| Elkoņa locītavas totāla endoprotezēšana | 6 | 36 485 |
| Gūžas locītavas endoprotezēšana ar bezcementa fiksācijas vai hibrīda tipa endoprotēzi sarežģītos gadījumos | 275 | 1 098 020 |
| Gūžas locītavas endoprotezēšana ar cementa EP | 35 | 101 983 |
| Gūžas locītavas endoprotezēšana ar cementējamu endoprotēzi sarežģītos gadījumos | 95 | 287 529 |
| Gūžas locītavas endoprotezēšana bezcementa vai hibrīda EP | 214 | 778 981 |
| Plecu locītavas endoprotezēšana | 119 | 570 336 |
| Revīzijas endoprotezēšana un endoprotezēšana osteomielīta un onkoloģijas pacientiem (bez implanta vērtības) | 1206 | 4 947 326 |
| **Endoprotezēšana kopā** | **2363** | **9 688 826** |
|
| Mugurkaulāja saslimšanu un traumu ķirurģiska ārstēšana DRG | 57 | 540 380 |
| Onkoloģijas programma DRG | 11 | 26 922 |
| Osteomielīts DRG | 6 | 9 773 |
| Pārējie pakalpojumi DRG | 611 | 726 174 |
| Mugurkaulāja saslimšanu un traumu ķirurģiska ārstēšana DRG(AK) | 63 | 352 682 |
| Onkoloģijas programma DRG (AK) | 12 | 36 924 |
| Osteomielīts DRG (AK) | 88 | 276 900 |
| Pārējie pakalpojumi DRG(AK) | 2924 | 4 387 517 |
| Mikroķirurģija | 60 | 155 236 |
| 98.pacientu grupa | 940 | 1 965 269 |
| Mikrodiskektomija, mikrofenestrācija | 40 | 54 042 |
| ES pilsoņi | 21 | 26 633 |
| Pakalpojumi Ukrainas iedzīvotājiem saistībā ar KF militāro konfliktu | 65 | 286 288 |
| Akūta rehabilitācija jaukta profila gultās | **x** | 132 826 |
| **Kopā** | **7261** | **18 666 392** |

**Valsts piešķirtā finansējuma ietvaros faktiski veiktās endoprotezēšanas operācijas 2024. gada janvārī – decembrī**

|  |  |  |
| --- | --- | --- |
| Rinda | Endoprotezēšanas veids | 2024. gada janvārī - decembrī |
| Plānveida rindas pacienti | gūžas cementējamā endoprotezēšana | 15 |
| gūžas hibrīdtipa endoprotezēšana | 287 |
| gūžas bezcementa endoprotezēšana | 1 |
| ceļa endoprotezēšana | 273 |
| pleca locītavas endoprotezēšana | 80 |
| *kopā* | | ***656*** |
| Paātrinātās rindas pacienti | gūžas cementējamā endoprotezēšana | 7 |
| gūžas hibrīdtipa endoprotezēšana | 175 |
| ceļa endoprotezēšana | 134 |
|  | plaukstas I pirksta pamatnes locītavas endoprotezēšana | 14 |
| *kopā* | | ***330*** |
| Pacientiem ar traumu sekām | gūžas cementējamā endoprotezēšana | 111 |
| gūžas hibrīdtipa endoprotezēšana | 28 |
| ceļa endoprotezēšana | 1 |
| elkoņa locītavas endoprotezēšana | 9 |
| elkoņa loc. daļēja endoprotezēšana | 7 |
| pleca locītavas endoprotezēšana | 42 |
| *kopā* | | ***198*** |
| **Pavisam kopā primārās endoprotezēšanas operācijas** | | ***1184*** |
| Revīzijas operācijas | gūžas locītavas revīzijas operācijas | 771 |
| ceļa locītavas revīzijas operācijas | 446 |
|  | pleca locītavas revīzijas operācijas | 15 |
|  | elkoņa locītavas revīzijas operācijas | 3 |
| *kopā* | | ***1235*** |
| **Kopā endoprotezēšanas operācijas** | | **2419** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sniegto valsts apmaksāto stacionāro pakalpojumu apjoms 2024. gada janvārī – decembrī sadalījumā: plānveida un neatliekamā palīdzība** | | | | | | | | | |  |  |  |
|  |  |  | |  | |  |  |  |  |  |  |  |
| Periods | Faktiski sniegti pakalpojumi plānveida palīdzībā | | | Faktiski sniegti pakalpojumi neatliekamajā palīdzībā | | | Faktiski sniegtie pakalpojumi kopā | | Sniegto pakalpojumu īpatsvars plānveida palīdzībai no kopā sniegtajiem pakalpojumiem % | | Sniegto pakalpojumu īpatsvars neatliekamajai palīdzībai no kopā sniegtajiem pakalpojumiem % | |
| Nauda | | Pacientu skaits | Nauda | Pacientu skaits | | Nauda | Pacientu skaits | Nauda | Pacientu skaits | Nauda | Pacientu skaits |
| 2024. gada janvārī - decembrī | 11 496 223 | | 3629 | 7 170 169 | 3 632 | | 18 666 392 | 7 261 | 61.59 | 49.98 | 38.41 | 50.02 |

**Statistikas rādītāji par gultu fonda izmantošanas vidējiem rādītājiem 2024. gada janvārī – decembrī**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 2024. gada janvārī -decembrī | Vidējais gultu skaits | Ārstēti pacienti | Gultas noslodze | | Vidējais ārstēšanas ilgums | Letalitāte % | Gultas aprite | Gultas dīkstāve | Operāciju skaits | Operēti slimnieki | | Vidējais ārstēšanas ilgums operētajiem | |
| dienās | % | skaits | % | Kopā | Līdz operācijai |
| Stacionārā KOPĀ | 220 | 7 468 | 202.74 | 55.39 | 5.97 | 0.29 | 33.95 | 4.81 | 18762 | 6773 | 90.69 | 6.17 | 1.63 |

**2024. gada janvārī - decembrī veiktie pasākumi Slimnīcas attīstībai un saimnieciskās darbības nodrošināšanai:**

Lai nodrošinātu iepirkumu procedūru Slimnīcā atbilstoši “Publisko iepirkumu likumā” noteiktajai kārtībai, laika periodā no 2024. gada 1. janvāra līdz 2024. gada 31. decembrim tika izsludinātas un veiktas sekojošas iepirkumu procedūras atbilstoši iepirkumu plānam:

1. Atklāts konkurss “Lielo stobra kaulu osteosintēzes plākšņu, skrūvju piegāde”;
2. Atklāts konkurss “Teritorijas apsaimniekošanas pakalpojumu sniegšana”;
3. Atklāts konkurss “Sterilizācijas palīgmateriālu un dezinfekcijas līdzekļu piegāde”;
4. Atklāts konkurss “Mugurkaula ķirurģijai nepieciešamo implantu piegāde”;
5. Atklāts konkurss “Medikamentu un medicīnas palīgmateriālu piegāde”;
6. Iepirkuma procedūra “Elkoņa endoprotezēšanas implantu piegāde”;
7. Iepirkuma procedūra “Nepārtrauktas pasīvas kustības izstrādes ierīces - elkoņa locītavai piegāde”;
8. Iepirkuma procedūra “Vienreizlietojamās sterilās veļas komplekta gūžas locītavas endoprotezēšanai piegāde”;
9. Iepirkuma procedūra “Kakla, krūšu un jostas daļas ķirurģijai nepieciešamo implantu piegāde”;
10. Iepirkuma procedūra “Liftu tehniskā apkope”;
11. Iepirkuma procedūra “Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”;
12. Atklāts konkurss “Telpu remontdarbi slimnīcas 3. un 5.nodaļā”;
13. Atklāts konkurss “Lielo stobra kaulu osteosintēzes intramedulāro stieņu piegāde”;
14. Atklāts konkurss “Specifisko, vienreizlietojamo instrumentu slimnīcā esošajiem komplektiem piegāde,”;
15. Atklāts konkurss “Barotņu, reaģentu un piederumu piegāde mikrobioloģijas diagnostikai”;
16. Atklāts konkurss “Funkcionālo pacientu gultu ar matraci un skapīti piegāde”;
17. Iepirkuma procedūra “Automātisko durvju uzstādīšana un durvju automātikas nomaiņa”;
18. Iepirkuma procedūra “Slimnīcas ēku logu un to saistīto elementu tīrīšana un mazgāšana ”;
19. Iepirkuma procedūra “PEEK materiāla starpskriemeļu diska aizvietojošu implantu jostas daļai pie priekšējās pieejas piegāde”;
20. Iepirkuma procedūra “Acetabulārās izņemšanas sistēmas piegāde”;
21. Iepirkuma procedūra “Brauktuves seguma atjaunošanas darbi”;
22. Iepirkuma procedūra “Automātisko durvju tehniskā apkope un remonts”;
23. Atklāts konkurss “Laboratorisko izmeklējumu nodrošināšana”;
24. Atklāts konkurss “Robotizēta mugurkaula navigācijas sistēma ar nokomplektētiem navigējamiem instrumentu komplektiem implantu ievietošanai atvērtā, minimāli invazīvā vai endoskopiskā veidā”;
25. Atklāts konkurss “Pleca locītavas endoprotēžu piegāde”;
26. Atklāts konkurss “Ķirurģiskā šuvju materiāla piegāde”;
27. Atklāts konkurss “Hemostātisko līdzekļu, kaulu defektu aizpildītāju un incīzijas plēves piegāde”;
28. Iepirkuma procedūra “Sonoskopa piegāde”;
29. Iepirkuma procedūra “Datorkrēslu, biroja krēslu iegāde”;
30. Iepirkuma procedūra “Kondicionieru piegāde un uzstādīšana”;
31. Iepirkuma procedūra “Duntes iela 22 K-3 otrā stāva pārseguma siltināsana, tehnoloģisko laipu izbūve”;
32. Atklāts konkurss “Centralizētās sterilizācijas un sterilo materiālu apgādes nodaļas iekārtu apkopes”;
33. Atklāts konkurss “Asiņu reinfūzijas aparāta (Cell Saver) autoLog Medtronic un (Cell Saver) autoLog IQ vienreizējo komplektu piegāde”;
34. Atklāts konkurss “Veļas mazgāšanas pakalpojuma sniegšana”;
35. Atklāts konkurss “Bezcementa gūžas locītavas endoprotēzes ar paaugstinātas osteointegrācijas pārklājumu piegāde”;
36. Atklāts konkurss “Artroskopisko implantu piegāde”;
37. Atklāts konkurss “Ražotājfirmas Philips jonizējošo starojumu avotu profilaktiskā, korektīvā apkope un rezerves daļas”;
38. Iepirkuma procedūra “Telpu uzkopšanas inventāra piegāde”;
39. Iepirkuma procedūra “Medicīniskā skābekļa gazifikācijas un uzglabāšanas sistēmas noma un tai nepieciešamā medicīniskā skābekļa piegāde”;
40. Iepirkuma procedūra “Rentgena iekārtas piegāde”;
41. Iepirkuma procedūra “Medicīnas preču piegāde Traumatoloģijas centram (4. nodaļai)”;
42. Iepirkuma procedūra “Priekšējās fiksācijas sistēma mugurkaula kakla daļas skriemeļu traumu un deģeratīvu saslimšanu ķirurģiskai ārstēšanai”.

Savukārt, lai nodrošinātu ISO 9001 noteiktajiem standartiem atbilstošu Slimnīcas darbību, tika veiktas sekojošas darbības kvalitātes sistēmas uzturēšanai: laika posmā no 2024. gada 1. janvāra līdz 2024. gada 31.decembrim Slimnīcā ir izstrādāti un/vai aktualizēti un apstiprināti sekojoši iekšējie normatīvie dokumenti:

1. Higiēniskā un pretepidēmiskā režīma uzraudzības plāns 2024. gadam;
2. Risku pārvaldības politika un risku pārvaldība;
3. Vispārīgo risku novērtējums;
4. Ārējo normatīvo dokumentu saraksts, kas attiecas uz Mikrobioloģijas laboratorijas darbību;
5. Aerobo bakterioloģija Intravaskulāro kateteru kultūras;
6. Instrukcija par darbību ar references kultūrām Mikrobioloģijas laboratorijā;
7. Mikroorganismu jutības noteikšana pret antibiotiskiem preparātiem;
8. Laboratorijas personāla apmācību plāns 2024.gadam;
9. Instrukcija par antibiotiku lietošanu perioperatīvā profilaksē;
10. Kārtība par COVID-19 infekcijas ierobežošanas pasākumiem slimnīcā;
11. Kārtība, kādā veicama izmeklēšana un sniedzama palīdzība pacientiem ar muskuloskeletālās sistēmas onkoloģisku saslimšanu;
12. Mikrobioloģijas un patohistoloģijas apvienotās laboratorijas vadības pārskats par laika periodu 2022.gada 30.septembris – 2023.gada 30.septembris;
13. Diētu apraksts;
14. Procesa apraksts “Ziņošanas kārtība par nopietnām nevēlamām blaknēm un nevēlamiem notikumiem”;
15. Procesa apraksts “Medicīnisko iekārtu un mērinstrumentu kalibrēšana, verificēšana, remontdarbu nodrošināšana”;
16. Procesa apraksts “Rehabilitācijas procesa nodrošināšana”;
17. Procesa apraksts “Ārstniecības procesa pacientu ar ortopēdiskām saslimšanām organizēšana”
18. Procesa apraksts “Iekšējie auditi”;
19. Procesa apraksts “Darbs ar aparatūru, inventāru, medikamentiem, palīglīdzekļiem, instrumentiem un implantiem Centralizētās sterilizācijas un sterilo materiālu apgādes nodaļā”;
20. Procesa apraksts “Centralizētās sterilizācijas un sterilo materiālu apgādes nodaļas darbības organizācija un kvalitātes kontrole”;
21. Procesa apraksts “Pirmsoperācijas izmeklēšanas nodaļas darbība”;
22. Procesa apraksts “Infekcijas kontroles komandas (IKK) darba procesa apraksts”;
23. Nolikums par Mugurkaula un locītavu ķirurģijas centru (3.nodaļa);
24. Nolikums par Rehabilitācijas nodaļu;
25. Pacientu pozicionēšanas un brūču aprūpes algoritms;
26. Instrukcija par infekcioza pacienta aprūpi un vides uzturēšanu, lai novērstu infekcijas slimību izplatību Slimnīcā;
27. Pacientu aprūpes klasifikācijas sistēma;
28. Slimnīcas personas datu aizsardzības pārkāpumu izmeklēšanas un novēršanas noteikumi;
29. Par caurlaižu iebraukšanai slimnīcas teritorijā sagatavošanu, pieprasīšanu, izsniegšanu, pieprasīšanu, izsniegšanu un lietošanu;
30. Mikrobioloģijas un patohistoloģijas apvienotās laboratorijas ārējās kvalitātes kontroles plāns 2024. gadam;
31. References baktēriju kultūru saraksts Mikrobioloģijas laboratorijā;
32. Korupcijas un interešu konflikta risku novērtējums;
33. Uzņēmuma politika;
34. Sabiedrības vidēja termiņa darbības stratēģija 2024.-2026. gadam;
35. Vispārīgo risku novērtējums;
36. Mikrobioloģijas un patohistoloģijas apvienotās laboratorijas kvalitātes sistēmas programma, kvalitātes politika un aktualizētie uzdevumi 2023.-2024.gadam;
37. Iekšējās kārtības noteikumi Mikrobioloģijas laboratorija;
38. Obligātās veselības pārbaužu veikšanas kārtība;
39. Vakcinācijas kārtība;
40. Mikrobioloģijas un patohistoloģijas apvienotās laboratorijas pārskats par laika periodu 01.10.2023. – 26.09.2024.;
41. Nolikums par pirmsoperāciju nodaļu;
42. Radiācijas drošības kvalitātes nodrošināšanas programma medicīnā;
43. Piegādātāju un pakalpojumu sniedzēju saraksts Audu centrā;
44. Audu centra pilnvarojuma saraksts;
45. Iekārtu un etalonu kalibrēšanas statuss Mikrobioloģijas laboratorijā;
46. Piegādātāju un konsultantu saraksts Mikrobioloģijas laboratorijā;
47. Vispārējā radiācijas drošības instrukcija strādājot operāciju blokā;
48. Vispārējā radiācijas drošības instrukcija;
49. Instrukcija materiāli atbildīgajām personām;
50. Instrukcija materiālo vērtību inventarizācijas komisiju darbiniekiem;
51. Vispārīgo risku novērtējums;
52. Instrukcija par NOCOLYSE ONE SHOT (ar 12% ūdeņraža peroksīdu) lietošana;
53. Telpu tīrīšanas plāns klīniskām nodaļām;
54. Medicīniskās dokumentācijas aprites kārtība.

2024. gada 4. aprīlī Slimnīcā notika kvalitātes vadības sistēmas ārējais uzraudzības audits, atbilstoši standarta ISO 9001:2015 prasībām. Audita laikā neatbilstības netika konstatētas.

Tika auditētas šādas struktūrvienības /procesi /amati:

* Valde;
* Kvalitātes vadības sistēmu vadītāja;
* Galvenais ārsts;
* Galvenā māsa;
* Apvienotā laboratorija (Mikrobioloģijas daļa);
* Traumatoloģijas centrs (4. nodaļa);
* Mugurkaula un lielo locītavu ķirurģijas centrs (3. nodaļa);
* Audu centrs;
* Energo un saimniecības nodaļa;
* Telpu uzkopšanas nodaļa;
* Sociālais darbinieks darbam ar klientiem ārstniecības iestādēs.

2024. gadā veikti iekšējie auditi šādās struktūrvienībās:

* Traumatoloģijas centrs (5. nodaļa);
* Personu datu aizsardzība;
* Audu centrs;
* Rehabilitācijas nodaļa;
* Asins kabinets;
* Pirmsoperāciju izmeklēšanas nodaļa;
* Aptieka un apgādes nodaļa;
* Mikrobioloģijas un patohistoloģijas apvienotā laboratorija (Patohistoloģijas daļa);
* Anestezioloģijas un reanimācijas nodaļa.

Pēc iekšējiem auditiem ir noteiktas korektīvās darbības, atbildīgie par izpildi un izpildes termiņi.

Šī gada 25. oktobrī notika darbinieku apmācības personu datu aizsardzībā, tāpat ir apsekotas struktūrvienības un noteiktas uzlabošanas darbības personu datu glabāšanai.

Kvalitātes vadības sistēmu pārskatu sapulcēs tiek prezentēti darbinieku un pacientu iesniegtie problēmu ziņojumi, kam tiek noteiktas korektīvās un/vai preventīvās darbības, atbildīgais par veicamo darbību un izpildes termiņš. Problēmu ziņojumu statusa kontrole notiek vadoties no Kvalitātes vadības sistēmu pārskatu sapulcēs noteiktajiem izpildes termiņiem. Iepriekš minētajā laika periodā ir iesniegti un izskatīti 22 darbinieku/pacientu ziņojumi. Šiem ziņojumiem ir piemērotas uzlabošanas darbības.

Laika posmā no 2024. gada 1.janvāra līdz 2024. gada 31.decembrim Slimnīcā nav reģistrētu trauksmes celšanas gadījumu, korupcijas vai interešu konfliktu gadījumu, kā arī nav konstatēti personu datu aizsardzības pārkāpumi.

Kaut arī Norvēģu valdības divpusējā finanšu instrumenta projekts Nr. LV0026 „Aprūpes organizācija” ir noslēdzies 2011.gadā, šobrīd turpinās ikdienas darbs ar tā rezultātā izstrādātajām datorprogrammām. Operāciju plānošanai veiksmīgi tiek izmantota Opis operāciju plānošanas sistēma.

2024.gada 1. ceturksnī tika pabeigta grāmatvedības sistēmas “Horizon” konfigurēšana darba laika uzskaitei un plānošanai. Ar datortehniku tika aprīkotas 5 jaunas darba vietas, kā arī renovētas 7 esošas darba vietas. Tika uzstādīta lokāla apskaņošanas sistēma Rehabilitācijas nodaļā.

Sagatavota dokumentācija 3 NVD projektiem “Veselības aprūpes pakalpojumu modeļu attīstības laboratorija” atklātās pilotprojektu atlases 2.posmam.

Viens no NVD iesniegtiem projektiem “Veselības aprūpes pakalpojumu modeļu attīstības laboratorija” atklātās pilotprojektu atlases ietvaros ir apstiprināts atlases 3.posmam. Veikta projekta prezentācija EXPO pasākumā un šobrīd notiek pilotprojekta izvērtēšana no NVD puses.

2024.gada 2. ceturksnī tika uzlabota Ambulatorās nodaļas IT infrastruktūra- renovētas vairāk ka 20 esošas darba vietas, ka arī tika pabeigta darba vietu organizācija 3. nodaļas ārstu telpās. Veikta 4 komutatoru nomaiņa 3. nodaļas serveru telpā un komutācijas skapī. Tika iegādāta un uzstādīta jauna pasta kontroles sistēma.

2024.gada 3. ceturksnī tika nomainītas 3 analogās sarunu iekārtas pret IP iekārtām Centralizētās sterilizācijas un sterilo materiālu apgādes nodaļā, kā arī uz IP protokolu tika pārslēgti pēdējie analogie telefoni un tika likvidēta novecojusī analogā telefona centrāle Panasonic. Ar datoriem tika aprīkotas 2 darba vietas. Operāciju bloki tika aprīkoti ar videonovērošanas sistēmu. Ir sagatavoti lietošanai14 mini datori Synapsys programmas lietošanai operāciju zālēs.

2024.gada 4. ceturksnī tika veikta resursu vadības sistēmas “Horizon” pielāgošana e-rēķinu saņemšanai un noslēgts līgums ar e-rēķinu operatoru. Uzlabojot bezvadu tīkla infrastruktūru, tika uzstādīti 3 jauni piekļuves punkti 3. nodaļā. Turpinājās Slimnīcas darbinieku darba vietu atjaunošanas darbi.

Augstskolu studenti, rezidenti un doktoranti 2024. gada 1. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 23 jauni pieteikumi pētniecībai.

Apstiprināti 30 ārējie mācību pieteikumi ārstu un māsu kvalifikācijas celšanas pasākumiem Latvijā un ārvalstīs.

Noslēgti 7 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem, papildus praktisko iemaņu gūšanai izvēlētajā specialitātē vai metodē.

Par sadarbību rezidentu apmācībā noslēgti līgumi ar NRV “Vaivari “, Bērnu klīniskās universitātes slimnīcu, Rīgas pilsētas 2. slimnīcu.

Noslēgti sadarbības līgumi par prakšu nodrošināšanu LU Rīgas 1. medicīnas koledžas un RSU Sarkanā Krusta medicīnas koledžas studējošajiem.

Mācību prakses Slimnīcā izgājuši vai uzsākuši 56 praktikanti, tajā skaitā – 5 nākamie fizioterapeiti no Latvijas Sporta pedagoģijas akadēmijas, no P. Stradiņa medicīnas koledžas -26 radiologu asistenti, no Rīgas Stradiņa universitātes māsu praksē – 7, ārstu praksē – 8, fizioterapeitu praksē - 3 studējošie. No Latvijas Universitātes praksē 1 māszinību students. Māsas palīga trīs mēnešu garā kvalifikācijas praksē no Sarkanā Krusta medicīnas koledžas ieradušies 2 audzēkņi, no Rīgas 1. medicīnas koledžas - 4 audzēkņi.

Rotāciju ciklu ietvaros praktiskajā apmācībā ieradušies 14 dažādu specialitāšu rezidenti no ORTO klīnikas, Jelgavas pilsētas slimnīcas, Paula Stradiņa klīniskās universitātes slimnīcas

Rēzeknes slimnīcas, Daugavpils reģionālās slimnīcas, Rīgas 2. slimnīcas, RSU Ambulances.

Sagatavoti dati Veselības ministrijai saskaņā ar pieprasījumu “Par slimnīcu kapacitātes apzināšanu rezidentu apmācībai 2024. gadā”, - iesniegta atskaite par valsts budžeta un maksas rezidentu skaitu Slimnīcā, iesniegts plānotais rezidentu skaits, ko Slimnīca varētu uzņemt traumatologa ortopēda, anesteziologa reanimatologa, laboratorijas ārsta specialitātēs un mugurkaulāja ķirurga apakšspecialitātē

Augstskolu studenti, rezidenti un doktoranti 2024. gada 2. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 12 jauni pieteikumi pētniecībai.

Apstiprināts 31 ārējais mācību pieteikums ārstu un māsu kvalifikācijas celšanas pasākumiem Latvijā un ārvalstīs.

Noslēgti 10 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem - papildus praktisko iemaņu gūšanai izvēlētajā specialitātē vai metodē.

Mācību prakses Slimnīcā izgājuši vai uzsākuši 96 praktikanti, tajā skaitā – 41 topošais ārsts no Latvijas Universitātes ārvalstu studentu plūsmas, 9 nākamie fizioterapeiti no Latvijas Sporta pedagoģijas akadēmijas un Rīgas Stradiņa universitātes, 46 studējošie no Rīgas Stradiņa universitātes māsu praksē.

Par sadarbību rezidentu apmācībā noslēgti divi līgumi - ar Madonas slimnīcu un Rīgas Austrumu klīnisko universitātes slimnīcu.

Rotāciju ciklu ietvaros 2. ceturksnī praktiskajā apmācībā ieradušies 17 dažādu specialitāšu rezidenti no Daugavpils reģionālās slimnīcas, ORTO klīnikas, Jelgavas pilsētas slimnīcas, Madonas slimnīcas, Paula Stradiņa klīniskās universitātes slimnīcas, Rīgas Austrumu klīniskās universitātes slimnīcas, Rēzeknes slimnīcas, Rīgas 2. slimnīcas, RSU Ambulances, Tukuma slimnīcas.

Slimnīcas rezidenti aktīvi izmantojuši iespēju stažēties un praktizēt ārvalstīs. Traumatoloģijas ortopēdijas specialitātes rezidents Daniels Deksnis un laboratorijas ārsta specialitātes rezidente Inese Jansone bijuši ERASMUS praksē Tallinā (Igaunija), Jēkabs Aksiks apmeklējis kvalifikācijas kursus Karlsbādē (Vācija).

Izveidota darba grupa par studentu, viesrezidentu, stažieru un voluntieru instruēšanu darba drošības jautājumos Moodle mācību platformā. Jau 2024./2025. akadēmiskā gada sākumā tiek plānots nodrošināt topošajiem ārstiem, māsām, fizioterapeitiem, radiologu asistentiem, radiogrāferiem u.c. pieeju darba drošības instrukcijām un darba drošības pārbaudes testa kārtošanas vietnei Moodle platformā.

Augstskolu studenti, rezidenti un doktoranti 2024. gada 3. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 20 jauni pieteikumi pētniecībai.

Apstiprināti 57 ārējie mācību pieteikumi ārstu un māsu kvalifikācijas celšanas pasākumiem Latvijā un ārvalstīs.

Noslēgti 15 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem, - papildus praktisko iemaņu gūšanai izvēlētajā specialitātē vai metodē.

Mācību prakses Slimnīcā izgājuši vai uzsākuši 26 Rīgas Stradiņa universitātes praktikanti – trīs topošie ārsti, 10 fizioterapeiti, 13 studējošie māsu praksē.

Par sadarbību rezidentu apmācībā noslēgts līgums ar ORTO klīniku.

Rotāciju ciklu ietvaros praktiskajā apmācībā ieradušies 11 dažādu specialitāšu rezidenti no Rēzeknes slimnīcas, Rīgas Austrumu klīniskās universitātes slimnīcas, Rīgas 2. slimnīcas, Jelgavas pilsētas slimnīcas, Daugavpils reģionālās slimnīcas, Paula Stradiņa klīniskās universitātes slimnīcas, RSU Ambulances.

Veiksmīgi noritējusi pirmā IZG organizētā paneļdiskusija “Par rezidentūru TOS” topošajiem rezidentiem traumatologa ortopēda un anesteziologa reanimatologa specialitātēs. Lai popularizētu Slimnīcu kā bāzes vietu apmācībai izvēlētajā specialitātē, tika aicināti arī abu augstskolu - LU un RSU pārstāvji – rezidentūras studiju organizatori un programmu vadītāji. Paneļdiskusiju apmeklēja deviņi tikko rezidentūras konkursa atlasi izturējušie pretendenti, kuriem priekšā augstskolas un bāzes klīnikas izvēle.

Apmeklēta tradicionālā RSU organizētā tikšanās topošo ārstu klīnikā balstīto praktisko mācību (prakšu) nodrošinātājiem. Slimnīcas pārstāvji kopā ar klīnisko universitāšu slimnīcu un reģionālo slimnīcu prakšu organizētājiem dalījās ar informāciju, atziņām un pieredzi līdzšinējā darbā ar praktikantiem.

Augstskolu studenti, rezidenti un doktoranti 2024. gada 4. ceturksnī turpināja veikt mūsdienu aktualitātēm atbilstošus pētījumus. Tika izskatīti un apstiprināti 15 jauni pieteikumi pētniecībai.

Apstiprināti 35 ārējie mācību pieteikumi ārstu un māsu kvalifikācijas celšanas pasākumiem Latvijā un ārvalstīs. Noslēgti 15 līgumi par brīvprātīgu voluntiera pienākumu pildīšanu medicīnas studentiem, rezidentiem un ārstiem, - papildus praktisko iemaņu gūšanai izvēlētajā specialitātē vai metodē.

Mācību prakses Slimnīcā izgājuši vai uzsākuši Rīgas Stradiņa universitātes un Latvijas universitātes praktikanti – septiņi topošie ārsti, 10 nākamie fizioterapeiti, 18 studējošie māsu praksē.

Par sadarbību rezidentu apmācībā noslēgti jauni līgumi ar reģionālajām slimnīcām: Bauskas slimnīca, Jēkabpils reģionālā slimnīca, Vidzemes slimnīca, Jelgavas pilsētas slimnīca, Daugavpils reģionālā slimnīca, Tukuma slimnīca, Madonas slimnīca.

Rotāciju ciklu ietvaros praktiskajā apmācībā ieradušies 17 dažādu specialitāšu rezidenti no Rēzeknes slimnīcas, Liepājas reģionālās slimnīcas, Rīgas Austrumu klīniskās universitātes slimnīcas, Rīgas 2. slimnīcas, Madonas slimnīcas, Jelgavas pilsētas slimnīcas, Daugavpils reģionālās slimnīcas, Paula Stradiņa klīniskās universitātes slimnīcas.

Apmācību izvēlētajā specialitātē 2024./2025. akadēmiskajā gadā Slimnīcā uzsākuši seši jauni pirmā studiju gada rezidenti: viens mugurkaulāja ķirurgs, divi traumatologi ortopēdi, divi anesteziologi reanimatologi un viens laboratorijas ārsts. Kopumā šobrīd slimnīcā ir 42 rezidenti, kas aktīvi apgūst savu specialitāti, divi rezidenti ir studiju pārtraukumā (bērna kopšanas atvaļinājums).

Slimnīcas rezidenti izmanto iespēju stažēties un praktizēt ārvalstīs. Traumatoloģijas ortopēdijas specialitātes rezidents Justs Sauka sešus mēnešus stažējās Tamperē (Somija), t.i. līdz pat 2024. gada beigām. Laboratorijas ārsta specialitātes rezidente Inese Jansone trīs mēnešus pavadīja Erasmus praksē Madridē (Spānija).

2024.gada 1. ceturksnī turpinājās tālākizglītības programmas realizācija: NMP kursa cikls, kā arī ir plānots organizēt kursus Transfuzioloģija šī gada aprīļa mēnesī. Tika realizēti kursi pacienta aprūpē “Mūsdienīgas ādas aprūpes nodrošināšana un izgulējumu profilakse”.

Turpinājās darbs pretizgulējumu profilakses procesa pilnveidošanā - iegādāti pretizgulējumu profilaktiskie līdzekļi (pozicionēšanas spilveni), pārskatīti esošie dokumenti, sagatavots iekšējais algoritma projekts.

2024.gada 1. ceturksnī tika apzināts veļas aprites process Slimnīcā, veiktas intervijas ar visiem klīnisko nodaļu saimniecības pārziņiem ar mērķi izstrādāt un ieviest centralizēto veļas dienesta procesu.

Izstrādāts darbinieku labbūtības aktivitāšu plāns 2024.gadam, kura ietvaros ir ieplānots pieredzes apmaiņas brauciens uz Cēsu klīniku 11. aprīlī, Māsu dienai veltītas aktivitātes 10.maijā un dalība 23. Veselības dienas augustā.

Ir veikta pacientu aprūpes klasifikācijas rīka atlase, ar mērķi nodrošināt pacienta aprūpi atbilstošu pacienta aprūpes atkarības līmenim. Infekcijas kontroles komanda strādāja pie iekšējo dokumentu pilnveidošanas- instrukcijas par infekcioza pacienta aprūpi un vides uzturēšanu, lai novērstu infekcijas slimību izplatības Slimnīcā, kā arī šī dokumenta pielikuma “Infekcijas kontroles pasākumi, balstoties uz infekcijas transmisijas ceļu”.

2024. gada 1. ceturksnī Slimnīcā notika digitālās anestēzijas kartes izmēģinājums, kas ļauj automātiski nolasīt pacientu datus no anestēzijas iekārtām un monitoriem, sadarbība ar UAB “MedUS Medical Latvijas filiāle” un Polijas uzņēmumu TDZ “Technika dla zdrowia”. Programma ir lietotājam draudzīga, ar reāllaika atjauninājumiem un tā ļauj strādāt bez aizķeršanās, uzlabojot pacientu aprūpi un drošību. Šis pārbaudes periods ir nozīmīgs solis, lai nodrošinātu izcilu aprūpi Slimnīcas pacientiem.

2. ceturksnī Slimnīca turpināja aktīvi darboties ar veselības aprūpes nozares studējošo (RSU un LU) prakses nodrošināšanu un Slimnīcas darbinieku iesaistē bakalaura darbu izstrādāšanā (anketēšana, intervijas, aptaujas).

Pacientu pieredzes nedēļas ietvaros no 29.04.2024. līdz 05.05.2024. organizētas aktivitātes (apkopoti un aktualizēti PREM dati, izstrādāta infografika, notika seminārs par labbūtību, izstrādāts katras dienas LOGO, kartiņas pacientiem, uzlīmes darbiniekiem).

Veikta tālākizglītības programmas īstenošana Slimnīcas darbiniekiem (NMP 2023.-2024.g. kursa noslēgums un VADC lekciju kurss 19. un 26.aprīlī).

Notika elektroniskās darba laika uzskaites un plānošanas programmas lietošanas apmācības virsmāsām. Organizēts pieredzes apmaiņas brauciens uz Cēsu klīniku.

Notika veļas procesa apzināšana struktūrvienībās un tikšanās vizīte ar veļas mazgāšanas pakalpojumu sniegšanas iestādi, lai efektīvāk organizētu veļas aprites procesu Slimnīcā. Ir apzinātas vajadzības un meklēts risinājums aprīkojuma nodrošināšanai, iepirkumu iespējas. Ir iegādāti pretizgulējumu profilaktiskie līdzekļi (pretizgulējumu matrači ar kompresoru).

Tika apzināta aktualitāte un organizēta tikšanās ar Rīgas Stradiņa universitātes Sarkanā Krusta medicīnas koledžas pārstāvi par iespējām pieteikties uz arodizglītības mācībām Māsu palīgu kvalifikācijā Slimnīcas darbiniekiem.

Organizētas Māsu dienai veltītas aktivitātes. Organizēta un nodrošināta Eiropas Parlamenta vēlēšanu dalība darbiniekiem darba vietā un pacientiem 08.06.2024.g.

Novadītas klīnisko nodaļu virsmāsu un struktūrvienību vadītāju operatīvās sanāksmes, aktualizēti vairāki darba procesi, tai skaitā par drošas medicīniskās dokumentācijas aprites kārtību, saskaņā ar Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un citi aktuāli jautājumi.

Ir veiktas pārrunas ar struktūrvienību atbildīgajām personām un apzināta medicīniskās dokumentācijas aprites un uzglabāšanas kārtība Slimnīcas struktūrvienībās. Ir sagatavots informatīvais vizuālais materiāls “ IAL lietošana infekcijas izplatības ierobežošanai balstoties uz infekcijas transmisijas ceļu”. Organizētas LATVIJAS VESELĪBAS UN SOCIĀLĀS APRŪPES DARBINIEKU 23. VESELĪBAS DIENAS.

Ar jauno 2024.g./2025.g. mācību gadu turpinās Slimnīcas sadarbība ar izglītības iestādēm, studentu prakšu programmu nodrošināšanā.

Tika organizētas apmācības Slimnīcas darbiniekiem par ergonomiski pareizu pacientu un smaguma pārvietošanu (pirmā grupa 18.10.2024.g.). Notika aktīva dalība visaptverošu Valsts aizsardzības mācību “Namejs 2024” norisē šī gada 20. septembrī.

2024.gada 4. ceturksnī ir veiktas pārrunas ar struktūrvienību atbildīgajām personām un apzināta medicīniskās dokumentācijas aprites kārtība slimnīcā, rezultātā tika izstrādāta un apstiprināta ar rīkojumu instrukcija TOS-i-11 MEDICĪNISKĀS DOKUMENTĀCIJAS APRITES KĀRTĪBA.

Ir pārskatīts un ar izmaiņām iesniegts uz apstiprināšanu un apstiprināts ar rīkojumu TELPU TĪRĪŠANAS PLĀNS KLĪNISKĀM NODAĻĀM KN-i-5.

Veikta tirgus izpēte, iesniegta tehniskā specifikācija un apzināti daudzumi darbinieku darba apģērba iepirkumam, darba apģērbi tika iepirkti un izdalīti struktūrvienību darbiniekiem ( VDS; Ambulatorā nodaļa; 4. nod.; PIN; Traumpunkts-uzņemšanas nodaļa)

Apzināti daudzumi un klīnisko nodaļu vajadzības atkritumu/ veļas maisu turētāju vāku un pozicionēšanas spilvenu ūdensnecaurlaidīgo pārvalku iepirkumam, iepirkti un izdalīti lietošanai.

Veikta aptauja un apkopoti dati par Valsts apmaksāto vakcināciju pret sezonālo gripu Slimnīcas darbiniekiem, iepirktas vakcīnas un uzsākta darbinieku vakcinācija pret sezonālo gripu.

LMA sagatavots un iesniegts pieteikums piedalīties aptaujā par 2024. gada labāko anestēzijas un intensīvās terapijas māsu, Latvijas anesteziologu un reanimatologu asociācijas 7. kongresa ietvaros rīkotājā iniciatīvā, kura norisinājās 2024 gada 4 - 5 oktobrī Jūrmalā.

Turpinājās aktīva sadarbība ar LU un RSU, studentu prakšu programmu nodrošināšanā.

Slimnīcas darbiniekiem tika realizētas trīs ik mēneša izglītības-apmācības programmas par ergonomiski pareizu pacientu un smaguma pārvietošanu.

Aktīvi turpinās darbs pie izmaiņām pārejot uz centralizēto veļas aprites sistēmu Slimnīcā, tiek aprīkotas netīrās veļas savākšanas telpas un no 2024.g. decembra netīrās veļas process tiek veikts centralizēti.

Iesniegti priekšlikumi slimnīcas aprūpes personāla apbalvošanai Valsts svētkos.

Saistībā ar apstiprinātu KN-i-39 PACIENTU APRŪPES KLASIFIKĀCIJAS SISTĒMU, tiek veikts monitorings un sadarbībā ar IT specialistiem pielāgota pārskatāma pacientu AL reģistrācija ĀB, tiek apmācīts personāls.

2024.g. 28. novembrī notika VM projekta īstenošana “SAIRIS” mācības ( Stacionāro ārstniecības iestāžu resursu informācijas sistēma). Iegūtie dati tika apzināti un aktualizēti resursu grupā “Ārstniecības personāla nodrošinājums”.

No š.g.20. novembra testa režīmā, tika ieviesta jauna veidlapa DIAGNOSTISKIE IZMEKLĒJUMI  (DT un MRT) lapa.

Apzināta situācija un ieviestas izmaiņas ( testa režīmā) pacientu uzturam ēdiena pasūtījumu-pieteikšanās kārtība, apmācīts personāls.

Ar māsu iniciatīvu VISA "Traumatoloģijas un ortopēdijas slimnīca" ir pievienojusies "Fielmann" "Draudzīgā Partnera" programmai, kas slimnīcas darbiniekiem un viņu ģimenes locekļiem dod iespēju izmantot īpašos piedāvājumus.

Veikta virsmāsu un vadītāju B Braun Medical izglītojoša sanāksme par inovācijām pacientu aprūpē, brūču aprūpes iespējām un citiem ar pacientu aprūpi saistošiem jautājumiem.

Laika periodā no 1.janvāra līdz 31.decembrim PREM aptaujās piedalījās 1563 pacienti no 1.,3.,4. un 5. nodaļas. Piekrišanas rādītājs ir 40,1%, aizpildīšanas rādītājs 55,5%.

Detalizētāku datu apkopojumu pa nodaļām saņēma klīnisko nodaļu vadītāji un nodaļu virsmāsas. Saistībā ar PREM iegūto rezultātu apkopojumu, veiktas pārrunas ar klīnisko nodaļu virsmāsām par pacientu aprūpi ( katru individuāli).